हम जैसे साधारण लोग अपने बच्चों को ईमानदार, प्रगतिशील और प्रतिभावान भारत, विरासत में देना चाहते हैं । हम चाहते हैं कि हमारे बच्चे हिन्दू, मुसलमान, ईसाई होने से बहुत पहले, बहुत ही अच्छे इंसान हों और बहुत अच्छे नागरिक हों । हमें पूरा विश्वास है, अरविन्द हमारे इस सपने को साकार करके रहेंगे और इस दुरूह काम को करने के लिए हमारी आने वाली अनगिनत पीढ़ियाँ उनकी कृतज्ञ रहेंगी। वर्ना न जाने हमारी आनेवाली पीढ़ियाँ इस अराजकता, अन्याय और भ्रष्टाचार के दलदल से कभी उबर भी पातीं या नहीं । हमारी प्रार्थनाएँ अरविन्द केजरीवाल के साथ हैं ।